জাপানে দুই উড়োজাহাজের সংঘর্ষে একটিতে আগুন, নিহত ৫
জাপানের টোকিওর হানেদা বিমানবন্দরে জাপান কোস্টগার্ডের একটি উড়োজাহাজের সঙ্গে সংঘর্ষে জাপান এয়ারলাইনসের একটি উড়োজাহাজে আগুন ধরে গেছে।
এ ঘটনায় অন্তত ৫ জন নিহতের খবর পাওয়া গেছে।
জাপান এয়ারলাইনসের এক মুখপাত্র জানান, উড়োজাহাজদের ৩৭৯ যাত্রীকে নিরাপদ স্থানে সরিয়ে নেওয়া হয়েছে। তাদের মধ্য ৩৬৭ জন যাত্রী ও ১২ জন ক্রু।
আজ মঙ্গলবার সন্ধ্যা সাড়ে ৬টায় পাওয়া সবশেষ খবর অনুযায়ী, দমকলবাহিনী আগুন নেভানোর কাজ করছেন।
জাপান এয়ারলাইনস জানায়, হোক্কাইডোর নিউ চিতোসে বিমানবন্দর থেকে টোকিওর হানেদা বিমানবন্দরে যাচ্ছিল ফ্লাইট ৫১৬।
জাপান কোস্টগার্ড জানায়, হানেদা বিমানবন্দরে অবতরণের পর ওই উড়োজাহাজের সঙ্গে তাদের একটি উড়োজাহাজের সংঘর্ষ হয়।
সংঘর্ষে যাত্রীবাহী ফ্লাইটের কেউ হতাহত হতাহত হননি। তবে, কোস্টগার্ডের উড়োজাহাজের ৬ আরোহীর মধ্যে ৫ জনের মৃত্যু হয়। পাইলট গুরুতর আহত অবস্থায় চিকিৎসাধীন আছেন।
সূত্র–জাপান মিডিয়া

জাপানের টোকিওর হানেদা বিমানবন্দরে জাপান কোস্টগার্ডের একটি উড়োজাহাজের সঙ্গে সংঘর্ষে জাপান এয়ারলাইনসের একটি উড়োজাহাজে আগুন ধরে গেছে।